L'AJUNTAMENT D'ALAQUÀS REALITZA NOUS TREBALLS DE PINTURA I MANTENIMENT DE LA SENYALITZACIÓ VIAL
23/04/2025

# L'AJUNTAMENT D'ALAQUÀS REALITZA NOUS TREBALLS DE PINTURA I MANTENIMENT DE LA SENYALITZACIÓ VIAL

*   23/04/2025
*   [Policia](/categoria/35/0/policia)
*   [Imprimir](#)
*   Compartir
*    https://www.alaquas.org/documento.asp?id\_do=22788

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22788%2F0&title=Ajuntament%20d%27Alaqu%C3%A0s.%20Premsa.L%27AJUNTAMENT%20D%27ALAQU%C3%80S%20REALITZA%20NOUS%20TREBALLS%20DE%20PINTURA%20I%20MANTENIMENT%20DE%20LA%20SENYALITZACI%C3%93%20VIAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22788/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22788/23042025hermanos_lluna_6_Form_4.jpg)](https://www.alaquas.org/ficheros/documentos/2025/2/22788/23042025hermanos_lluna_6_Form_10.jpg "<a href='https://www.alaquas.org/ficheros/documentos/2025/2/22788/23042025hermanos_lluna_6_Form_10.jpg' target=_blank><i class='fa fa-external-link' aria-hidden='true'></i>.L'AJUNTAMENT D'ALAQUÀS REALITZA NOUS TREBALLS DE PINTURA I MANTENIMENT DE LA SENYALITZACIÓ VIAL</a>")

Aquestes actuacions formen part dels treballs previstos per a mantindre i millorar la seguretat vial i facilitar la circulació de vianants i vehicles.

L’Ajuntament d’Alaquàs continua invertint en seguretat vial. La Unitat de Senyalització de la Policia Local d’Alaquàs ha realitzat recentment diferents tasques de pintura i manteniment de la senyalització vial en diferents zones del municipi amb l’objectiu de millorar l’accessibilitat i la seguretat vial i facilitar la circulació tant de vianants com de vehicles.

Els treballs han consistit en el repintat de diversos passos de vianants en punts clau de la localitat com el barri de la Puríssima, la plaça del Rollet, el carrer Caixa d'Estalvis i avinguda País Valencià amb carrer Ramón y Cajal. Aquestes actuacions són fonamentals per a garantir la visibilitat de les zones de pas, especialment en aquelles amb un alt trànsit de persones. A més, s'han repintat i reforçat diverses zones de càrrega i descàrrega a l'avinguda Pablo Iglesias, contribuint a millorar l'organització del trànsit i l'accessibilitat en punts d'especial congestió. S’han pintat també dues places de motocicletes al carrer Germans Lluna.

Un altre dels treballs destacats ha sigut el reforç de la senyalització horitzontal i els senyals de direcció del carrer Sant Martí, especialmente en la zona pròxima a l’eixida de grans establiments comercials. Aquest reforç respon a la necessitat d'optimitzar el flux vehicular en una de les zones més concorregudes del municipi en horari comercial, la qual cosa contribueix a la seguretat tant de persones conductores com de vianants.

La Policia Local d'Alaquàs, amb aquestes accions, continua treballant en el manteniment i millora de les infraestructures viàries per a oferir un entorn més segur als ciutadans i garantir un trànsit més organitzat i fluid. Aquestes tasques formen part del compromís de l'Ajuntament d'Alaquàs per a garantir una major seguretat viària i millorar la qualitat de vida en el municipi. La Policia Local continua apostant per la renovació i actualització de la senyalització com una eina clau per a la prevenció d'accidents i el correcte desenvolupament de la mobilitat urbana.